પાઠ 23
ઈસુ આપણા માટે મરણ પામ્યા
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો
	હેતુ
	બાળકોને બતાવવું કે ઈસુ આપણાં પાપ દૂર કરવા મરણ પામ્યા.

	શાસ્ત્રવાંચન
	લૂક 23:26-47; યોહાન 3:14-18

	મુખપાઠ કલમ
	યોહાન 3:16
કેમ કે ઈશ્વરે જગત પર એવો પ્રેમ કર્યો કે તેમણે પોતાનો એકનોએક દીકરો આપ્યો, કે જે કોઈ તેમનામાં વિશ્વાસ કરે તેનો નાશ ન થાય, પણ તેને અનંતજીવન મળે.



પાઠની રજૂઆત
શરૂઆત
કેરીના ઝાડ પર ચઢેલા છોકરાની વાર્તા (પાઠ 20 જુઓ) ફરીથી કહો, પણ છેલ્લો ભાગ આ અંત સાથે બદલો: છોકરો હજી ઝાડ પર કેરીઓ ખાતો હતો ત્યારે માલિકે આવીને તેને જોયો. તે ગુસ્સે થયો. તેણે બૂમ પાડી, “એય! તરત નીચે ઊતર! મારી કેરીઓ ચોરવા બદલ હું તને ફટકારીશ.” એ જ સમયે છોકરાનો ભાઈ ત્યાં આવ્યો. તેણે છોકરાએ ખાધેલી કેરીઓની કિંમત ચૂકવવાની તૈયારી બતાવી. માલિકે આ બદલો સ્વીકાર્યો. છોકરો ઝાડ પરથી નીચે ઊતર્યો. તે સુરક્ષિત હતો, કારણ કે તેના ભાઈએ તેના અપરાધની કિંમત ચૂકવી દીધી હતી.
આજના શિક્ષણના મુખ્ય મુદ્દાઓ
	1.ચિત્ર 20 બતાવો અને તેના વિશે કેટલાક પ્રશ્નો પૂછો. કેટલાંક સૂચનો આ પ્રમાણે છે: પ્ર: આ લોકોને શું થયું છે?
ઉ: તેઓ બીમાર છે/તેમને સાપ કરડ્યા છે.
પ્ર: શા માટે?
ઉ: તેમણે ઈશ્વરની આજ્ઞા તોડી.
મૂસા તરફ આંગળી ચીંધો: પ્ર: આ માણસ કોણ છે?
ઉ: મૂસા, તેમનો આગેવાન.
પ્ર: તે શું કરે છે?
ઉ: તે લોકોને સાજા થવા માટે સાપ તરફ ઉપર જોવા કહે છે.
	2.ચિત્ર 23 બતાવો.
પ્ર: વચ્ચેના ક્રૂસ પર આ કોણ છે?
ઉ: તે ઈસુ છે, જે આપણાં પાપ દૂર કરવા મરણ પામ્યા. સાજા થવા માટે આપણે તેમની તરફ જોવું જોઈએ.
	3.ઈસુને ક્રૂસે જડવામાં આવ્યા ત્યારે તેમની બાજુમાં બે ગુનેગારોને ક્રૂસે જડવામાં આવ્યા. બાળકોને કહો કે તેમણે શું કહ્યું (લૂ 23:39-43). તેમણે ખોટું કર્યું હતું, પણ ઈસુ નિર્દોષ હતા.
	4.લોકોના આગેવાનોએ ઈસુની હાંસી ઉડાવી અને મશ્કરી કરી (કલમ 35).
	5.સૈનિકોએ તેમનાં વસ્ત્રો પોતાની વચ્ચે વહેંચી લીધાં અને તેમની મશ્કરી પણ કરી (કલમ 34, 36-37).
	6.એક સૈનિક, જે છેક સુધી ત્યાં રહ્યો, તેણે ઈસુ મરણ પામ્યા ત્યારે જે થયું તે જોયું (કલમ 47). બાળકોને કહો કે તેણે કેવો પ્રતિભાવ આપ્યો.
વાર્તા પ્રત્યે આપણો પ્રતિભાવ
ફક્ત ઈશ્વરનો દીકરો જ આપણાં પાપ દૂર કરી શકે. તેમણે આપણી સજા પોતાના પર લીધી.
શરૂઆતની વાર્તાનો અભિનય કરો અને સાથે મળીને મુખપાઠ કલમ બોલીને સત્ર પૂરું કરો.
મુખપાઠ કલમ દૃઢ કરાવો

